Ózbekstan Respublikasi Prezidentiniń 14.06.2023 jildag’i PF-94-san pa’rmani

|
Ózbekstan Respublikasi Prezidentiniń 14.06.2023 jildag’i PF-94-san pa’rmani
|
bet | 2/6 | Sana | 22.12.2023 | Hajmi | 1,75 Mb. | | #127055 |
Bog'liq Mambetkarimov A\'mirbek ITSÓzbekstan Respublikasi Prezidentiniń 14.06.2023 jildag’i PF-94-san pa’rmani
Basqariw reformalari sheńberinde transport salasinda ma’mleket basqariwin na’tiyjeli shólkemlestiriw is-ilajlari tuwrisinda
Transport ministrligi strukturasında tómendegiler:
Transport ministrligi janındaǵı Temirjollarda júk hám jolawshılar tasıw qawipsizligin baqlaw inspeksiyasi hám de Jol-qurılıs jumısları sapasın baqlaw inspeksiyasi negizinde Transport ministrligi janında Transport qadaǵalawı inspeksiyasi shólkemlestirilsin hám de oǵan Transport ministrliginiń 269 shtat birligi ótkerilsin;
Transport ministrligi janındaǵı Avtomobil transportı xızmetkerleriniń mamanlıǵın asırıw hám qayta tayarlaw institutı hám de Óziniń temirjollarına iye bolǵan yuridikalıq adamlardıń temirjol transportı xızmetkerleri mamanlıǵın asırıw hám olardı qayta tayarlaw orayı negizinde bilimlendiriw shólkemi formasında Transport ministrligi janında Transport tarawı kadrların qayta tayarlaw hám mamanlıǵın asırıw institutı shólkemlestirilsin;
“Ózavtotranstexnika” ilimiy-islep shıǵarıw orayi” DUK “Transport ilimiy-izertlew orayi” MChJ etip qayta shólkemlestirilsin;
Transport ministrligi janında xızmetkerleriniń ulıwma sheklengen sanı 36 shtat birliginen ibarat bolǵan mámleket shólkemi formasındaǵı birden-bir integrator “Cifrlı transport” orayı tashkil etilsin.
Belgilensin,“Cifrlı transport” orayı Mámleket byudjeti hám nızamshılıq hújjetleri menen qadaǵan etpegen basqa derekler esabınan finanslastiriladi.Bunda,2024-jıldan baslap Ózbekstan Respublikası Mámleketlik byudjetten hár jılı 20 mlrd swm aqsha ajratıladı.
Házirgi waqıtta transport salasında sapaǵa bolǵan talaplar turaqlı túrde ósip barıp atır hám sol sebepli transport sistemalarında isleytuǵın qurılma hám mexanizmlerdi jetilistiriw zárúr,toqtap qalıw jerlerin tártipke salıw salasında telematik transport sistemaları barǵan sayın kóbirek paydalanılıp atır,olardan
paydalanıw xizmet kórsetiw dárejesin asırıwǵa járdem beredi.
Telematik xızmet kórsetiwshi programmalardı toqtap qalıw jerine xizmet kórsetiw sistemasın quraytuǵın túrli tarawlarda tabıw múmkin.Bular, atap aytqanda, basqarıw orayına jalǵanǵan barlıq túrdegi avtostoyankalar (P+R, qorǵalatuǵin avtostoyankalar,garaj konstruksiyaları hám basqalar ) ushın jol-joba sistemaları,avtostoyankalar sistemaları hám olardı basqarıw orayına jalǵaw, informaciya sistemaları úlken garajlar hám aqırǵı,biraq eń áhmiyetlisi, mashinalar menen úskenelestirilgen kóplegen texnologiyaliq qurılmalar esaplanadi.Barlıq transport sistemalarınıń qala transportın basqarıw sisteması menen óz-ara baylanısıwı da júdá zárúrli bolıp tabıladı.
Bul tarawǵa elektron tólew sisteması (EFC, Electronic Fee Collection) (Elektron tólewler) da kiredi,keleshekte tekǵana transport infrastukturasi salasında (avtomagistral jollarında elektron tólew,qala boylap júriw ushin elektron tólew hám basqalar ) júdá nátiyjeli sistema retinde, bálkim avtostoyanka xızmetleri salasında da (toqtap qalıw jeri ushın elektron tólew) kórip shıǵilıwı kerek. Bul sistema transport infrastukturasin optimal finanslıq támiynlew mashqalasın sheshiwde perspektivalı jantasıw hám usınıń menen birge transporttı optimallastırıw hám basqarıw,qala jámiyetlik transportı hám avtostoyankalar abzallıqların asırıwdıń múnásip quralı bolıp tabıladı.
Qala jobası qarıydardı avtomobiller toqtap qalıw jerleri hám garaj obyektlerine
bolǵan talaptı hám dúzilisin aldınan belgileydi.Qalada avtostoyankalar
mashqalasın sheshiwge tek qalanıń bólek rayonları hám olardıń hákimyatlari menen baylanıslı wazıypa retinde jantasıw múmkin emes,qalada toqtap qalıw jerlerin shólkemlestiriw mashqalasınıń ulıwma qala sheshimin esapqa alıw kerek.
Qalanıń jaylasıwına qaray avtostoyankalarin shólkemlestiriw máselesin sheshiw mashqalasın tómendegi úsh túrge bolıw múmkin.
1.Kommerciya iskerligi,xızmetlerin hám basqalardıń úlken rezervi bolǵan qala jerleri,bul jerde,ásirese,kún dawamında toqtap qalıw jerine talap úlken.Keshte bul aymaq minimal dárejede bánt etiledi.Qala orayındaǵı aymaqtı sonday xarakteristikalaw múmkin. Avtostoyankalar mashqalasın sheshiw-telematik elementlerden paydalanǵan halda kún dawamında klientler hám jumısshılar mashinalarınıń turıwın tártipke salıw hám shólkemlestiriw.
2. Kommerciya iskerligi xızmetlerin hám basqalardıń salıstırǵanda úlken támiynatına iye bolǵan, salıstırǵanda tıǵız turar-jay maydanı bolǵan aralas qala jerleri,kún dawamında toqtap qalıw jerinde,turaqlı jasawshı aymaq xalqı transport quralların saqlaw mashqalası.Bul jaǵdayda toqtap qalıw jeri mashqalasın sheshiw kún dawamında toqtap qalıw jerin kompleks shólkemlestiriw hám túnde toqtap qalıw jeri quwatliliǵiniń qadaǵalaw astında artıwın támiyinlewden ibarat.
3. Zárúrli kommerciya iskerligi hám xızmetlerin bolmaǵan anıq turaq-jay ımaratları bolǵan qala jerleri, yaǵnıy kún dawamında toqtap qalıw jayları jeterli dárejede támiyinlengen.Keshte jergilikli xalıq ushın turaqlı toqtap qalıw jerleri jetpewi múmkin.Bul kóp qabatlı turaq-jay imaratları bolǵan aymaqlar ushın ádettegi jaǵday bolıp tabıladı.Bul sheshim mashinalar toqtap qalıw jerleri hám garajlar maydanın kóbeytiwden ibarat.
Toqtap qalıw jerlerin shólkemlestiriw mashqalası toqtap qalıw jaylarınıń tiykarǵı túrlerine qaray bólinedi:
- ulıwma paydalanıwdaǵı jollarda toqtap qalıw (jol shetlerine) hám ápiwayı toqtap qalıw jerleri;
- qorshalǵan avtostoyankalar;
- “Park and Ride” (“Qaldır hám piyada júr”) (keyingi orınlarda P+R); toqtap qalıw jerleri;
- garaj imaratları tipindegii úlken toqtap qalıw jerleri.
Ulıwma paydalanıwdaǵı jollarda toqtap qalıw jerleri belgili hám sheklengen.Olardı sheklengen dárejede kóbeytiw tek transport aǵımlarınıń háreket rejimin ózgertiw hám jollardı rekonstrukciya qılıw arqalı múmkin. Házirgi waqıtta avtomobiller sanı hám transport jumısları kóleminiń ósiw páti menen ulıwma paydalanıwdaǵı avtomobil jollarında toqtap qalıw jerlerin shólkemlestiriw hám olardı nátiyjeli basqarıw zárúriyat esaplanadı.Tártipke salıwdıń maqseti artıp baratırǵan talaptı qandırıw ushın qaratilmaǵan.Qala xalqınıń avtotransport quralları ushın turaqlı toqtap qalıw jerlerin shólkemlestiriw, sonnan keyin ǵana keliwshiler ushın aymaq sharayatı hám mútajliklerine sáykes keletuǵın rejim hám kólemde abonent toqtap qalıw jerlerin shólkemlestiriw ulıwma ústin turatuǵın wazıypa bolıp tabıladı.Tártipke salıwdıń ulıwma principlerıden biri xalıqtıń avtotransport quralları ushın turaqlı toqtap qalıw jerlerine ústin turatuǵın áhmiyet beriw bolsada,sonı este saqlaw kerek,bul mashqalanı birinshi náwbette avtomobil iyesi sheshiwi hám qala tek onı sheshiwde járdem beriwi kerek.
Avtostoyankalardi shólkemlestiriwdiń tiykarǵı maqsetlerinen biri avtomobillerdi jámiyetlik jerlerinen garajlarga ótkeriw hám bosatilgan maydanlardan piyadalar ushin paydalanıw bolıp tabıladı.
Eger jámiyetshilik buǵan itibar bermese,shólkemlestiriw yamasa tártipke salıwdıń hár qanday forması nátiyjesiz boladı.Usınıń sebebinen,bunday xarakterdegi ózgerisler huqıqıy kózqarastan qollap-quwatlanıwı kerek.Yaǵnıy, qarar qabıllaw hám belgilengen qaǵıydalarǵa ámel etpegen táǵdirde jazalaw ushın nızamshılıq shártlerin jaratıw kerek.Bunıń menen baylanıslı bolǵan náwbettegi qadaǵalaw hám jazalar máselesi.
|
| |